เลือกรูปแบบพื้นฐาน ประเมินคุณสมบัติทางเทคนิค
หากคุณต้องการกล้องถ่ายภาพดิจิตอลที่เรียบง่าย ราคาไม่แพง และไม่ต้องอาศัยการเรียนรู้ฟังก์ชั่นการใช้งานให้ยุ่งยาก ให้พิจารณากล้องดิจิตอลแบบ Point & Shoot โดยกล้องประเภทนี้จะมีช่องมองภาพ (view finder) ที่เสมือนเป็นหน้าต่างผ่านตัวกล้อง แทนที่จะเป็นภาพจริงที่กล้องถ่ายภาพจะบันทึก ซึ่งจะมีการตั้งค่าที่ไม่ยุ่งยากซับซ้อน คุณภาพของภาพที่ได้จากกล้องดิจิตอล แบบ Point & Shoot อาจออกมาไม่ดีมากนัก เนื่องจากข้อจำกัดด้านประสิทธิภาพของตัวกล้องเอง อย่างไรก็ตาม ในตลาดมีกล้องดิจิตอล แบบ Point & Shoot ที่มีคุณภาพวางจำหน่ายมากมายในปัจจุบัน ดังนั้นอย่าพึ่งคิดที่จะตัดทิ้งก่อนที่คุณจะได้ทดสอบพวกมันเสียก่อน กล้องถ่ายภาพดิจิตอลแบบ SLR หรือที่เรียกกันว่า กล้อง DSLR ช่วยเพิ่มความสามารถในการควบคุมเชิงสร้างสรรค์ให้คุณได้ดีกว่า โดยกล้องถ่ายภาพดิจิตอลประเภทนี้ส่วนใหญ่ มีโหมดการปรับแสง และการโฟกัส แบบอัตโนมัติ หรือใช้มือในการปรับค่า หากคุณต้องการการควบคุมเพิ่มเติมเหนือลักษณะเชิงเทคนิคของการถ่ายภาพ หรือหากคุณรู้สึกสนุกกับการตั้งค่าสี และแฟลช ให้เลือกกล้องถ่ายภาพดิจิตอลแบบ SLR อย่างไรก็ตาม พึงระลึกไว้เสมอว่ากล้อง DSLR จะมีราคาแพงกว่ากล้องดิจิตอลแบบ Point & Shoot  SLR ย่อมาจาก “Single-lens reflex” หมายถึงระบบกระจก และปริซึม ที่ส่งภาพที่ถูกต้องไปยังช่องมองภาพ ในปัจจุบัน กล้องดิจิตอลประเภทนี้ส่วนมากมีการแสดงผลแบบอิเล็กทรอนิกส์ แต่พวกมันก็ยังเรียกว่ากล้องดิจิตอลแบบ SLR หรือ DSLR จำไว้ว่าบางครั้งกล้องถ่ายภาพราคาไม่แพง อาจตอบโจทย์ความต้องการของคุณได้ดีกว่ากล้องถ่ายภาพที่มีราคาแพงกว่า ในขณะที่กล้องถ่ายภาพที่มียี่ห้อในบางครั้งอาจหมายถึงคุณภาพที่สูงกว่า แต่ก็ไม่ได้หมายความว่า ยี่ห้อที่ไม่ค่อยมีชื่อเสียงจะตอบโจทย์เรื่องคุณภาพไม่ได้ ให้ตัดสินกล้องถ่ายภาพดิจิตอลด้วยคุณภาพของพวกมัน ไม่ใช่ที่ป้ายราคา หรือการโฆษณาชวนเชื่อ ก่อนที่คุณตัดสินใจจะแลกกับการมีคุณสมบัติที่เพิ่มขึ้น และคุณภาพที่สูงกว่าจากกล้องถ่ายภาพที่สุดแสนแพง พึงระลึกไว้เสมอว่าคุณต้องพกกล้องถ่ายภาพนั้นไปกับคุณในทุกๆ ที่ด้วยเช่นกัน พูดง่ายๆ ว่ากล้องถ่ายภาพขนาดเล็ก อาจมีคุณภาพต่ำกว่ากล้องที่มีขนาดใหญ่กว่า แต่มันก็คุ้มค่ามากกว่า หากคุณวางแผนที่จะพกกล้องถ่ายภาพไปท่องเที่ยวทั่วยุโรป พิจารณากระเป๋าที่มากับกล้องถ่ายภาพ และการป้องกันที่มีให้นั้นมีมากน้อยแค่ไหนด้วยเช่นกัน คุณอาจปรารถนาที่จะซื้อกระเป๋าคุณภาพที่สูงกว่า หากคุณกำลังจะออกเดินทางท่องเที่ยว กระเป๋ากล้องถ่ายภาพแบบนิ่มมีความกะทัดรัด และง่ายในการเก็บบรรจุ ในขณะที่กระเป๋ากล้องถ่ายภาพแบบแข็ง ให้การป้องกันที่ดีกว่า และกันน้ำได้ ซึ่งอาจเป็นเรื่องจำเป็นสำหรับกล้องถ่ายภาพขนาดใหญ่ แม้แต่กล้องถ่ายภาพที่มีขนาดใหญ่บางรุ่นอาจมีที่จับเล็กไม่ถนัดมือ ในขณะที่กล้องถ่ายภาพขนาดเล็กจำนวนมากไม่มีที่จับเลย ตามหลักแล้ว ที่จับควรเติมส่วนโค้งด้านในของนิ้วมือของคุณได้พอดี หรือกล้องถ่ายภาพควรมีน้ำหนักเบาเพียงพอที่คุณสามารถถือได้อย่างมั่นคง คุณคงไม่อยากให้เกิดอาการนิ้วล็อกจากการถือกล้องถ่ายภาพจริงไหม?  กล้องถ่ายภาพขนาดเล็กที่ไม่มีที่จับ ควรจะมีห่วงไนลอน หรือวัสดุอื่นๆ ที่คุณสามารถพันรอบๆ ข้อมือคุณได้ วิธีนี้จะช่วยป้องกันความเสียหายที่อาจเกิดขึ้นกับกล้องถ่ายภาพ จากการหล่น หรือหลุดจากนิ้วมือของคุณ ก่อนที่คุณจะเปรียบเทียบราคาของกล้องถ่ายภาพ ให้บวกราคาของการ์ดหน่วยความจำ และตัวอ่านการ์ดหน่วยความจำหากจำเป็น การเพิ่มชุดแบตเตอรี่ และแท่นชาร์จแบตเตอรี่สำรอง เป็นความคิดที่ดีด้วยเช่นกัน ตัดสินใจว่าจะซื้อกระเป๋าที่มีการปกป้องที่ดีกว่าด้วยหรือไม่ ทันทีที่อุปกรณ์เพิ่มเติมเหล่านี้ถูกรวมเข้ากับตัวเลือกกล้องถ่ายภาพสอง หรือสามรุ่นได้ คุณจะเห็นภาพได้ชัดเจนขึ้นว่า คุณจะต้องจ่ายเงินสำหรับกล้องถ่ายภาพ และอุปกรณ์เสริมต่างๆ เป็นจำนวนเท่าไหร่ ความแตกต่างระหว่างกล้องถ่ายภาพที่มีความละเอียดระหว่าง 5 และ 13 เมกะพิกเซล อาจดูได้ลำบาก หากคุณกำลังพิมพ์ภาพของคุณด้วยขนาดโปสเตอร์ แม้ว่าคุณวางแผนที่จะพิมพ์ภาพถ่ายด้วยขนาด 8  x 11 นิ้ว เพียงบางส่วน  กล้องถ่ายภาพที่มีความละเอียด 8 เมกะพิกเซล ควรมีความละเอียดมากเกินพอแล้ว กล้องถ่ายภาพราคาถูกจำนวนมากมีช่วงเวลาหน่วงชัตเตอร์ (time lag) ระหว่างการกดชัตเตอร์ และการบันทึกภาพจริงโดยกล้องถ่ายภาพ หากคุณกำลังจะถ่ายภาพลูกๆ ของคุณ เกมกีฬา หรือผู้คนที่เคลื่อนที่อย่างรวดเร็ว ให้หากล้องถ่ายภาพที่มีช่วงเวลาหน่วงชัตเตอร์ที่ 0.2 วินาที หรือน้อยกว่า หากนี่เป็นจุดประสงค์หลักในการใช้งานกล้องถ่ายภาพของคุณ ให้พิจารณากล้องถ่ายภาพแบบ  SLR ที่มีโหมดการถ่ายภาพต่อเนื่อง (continuous shooting mode) ซึ่งจะทำให้คุณสามารถกดชัตเตอร์ค้างไว้ และถ่ายภาพได้เป็นชุดในทันที อัตราเฟรมต่อเนื่องจะบ่งบอกว่ากล้องถ่ายภาพสามารถบันทึกภาพได้กี่เฟรมในหนึ่งวินาที สำหรับกล้องถ่ายภาพที่ต้องใช้ในสภาวะที่มีการเคลื่อนไหวอย่างรวดเร็ว ตัวเลขดังกล่าวควรจะเป็น 5 เฟรมต่อวินาที เป็นอย่างน้อย   บันทึก: แน่ใจว่าคุณตรวจสอบ หรือถามเกี่ยวกับบัฟเฟอร์บันทึกภาพภายในของกล้องถ่ายภาพด้วยเช่นกัน คุณสมบัตินี้จะบอกคุณได้ว่าจำนวนภาพถ่ายมากเท่าไหร่ที่กล้องสามารถบันทึกภาพได้ในระหว่างโหมดการถ่ายภาพต่อเนื่อง ก่อนที่มันจะหยุด และบันทึกภาพลงบนการ์ดหน่วยความจำ อัตราเฟรมที่สูงจะช่วยได้ไม่มาก หากกล้องถ่ายภาพสามารถรับได้แค่ครึ่งวินาทีของภาพต่อเนื่องในแต่ละครั้ง ฟังก์ชั่นซูมช่วยให้คุณปรับระยะในการโฟกัส โดยจำนวนที่ถูกระบุ ยกตัวอย่างเช่น 4X หรือ 50X ของความยาวโฟกัสปกติ (focal length) ลักษณะเฉพาะนี้ไม่ได้เป็นเรื่องง่ายเหมือนการดูที่ตัวเลขที่แสดง อย่างไรก็ตาม ออพติคอลซูม "Optical zoom” จะเป็นการปรับที่ตัวเลนส์เอง เพื่อโฟกัสไปที่วัตถุที่อยู่ในระยะไกล  และทำให้ได้ภาพที่มีคุณภาพสูง ในขณะที่ ดิจิตอลซูม “Digital zoom” เพียงแค่ขยายศูนย์กลางของภาพในทางอิเล็กทรอนิกส์ และตัดส่วนที่เหลือของภาพออก โดยไม่ต้องโฟกัสต่อไป ทำให้ดิจิตอลซูมให้ผลลัพธ์ภาพถ่ายที่มีคุณภาพต่ำกว่ามาก และเมื่อภาพถ่ายสามารถถูกตัดได้โดยง่ายในภายหลัง ด้วยซอฟต์แวร์แก้ไข ตกแต่งภาพถ่าย ทำให้ดิจิตอลซูมมีประโยชน์เพียงแค่ช่วยให้คุณหาวัตถุที่อยู่ในระยะไกลเพื่อการถ่ายภาพ ไม่ใช่การถ่ายภาพเพื่อให้ได้ภาพที่มีคุณภาพสูงในระยะไกล หากคุณมีแผนที่จะถ่ายภาพโดยใช้การซูมเข้าหาวัตถุที่อยู่ในระยะไกลบ่อยๆ ให้พิจารณาซื้อกล้องถ่ายภาพที่มีระบบกันสั่นในตัว “Image Stabilization” โดยระบบนี้จะช่วยให้ภาพมีความคมชัด ถึงแม้ว่าคุณจะโฟกัสสิ่งที่เล็กมากๆ ที่อยู่ในระยะไกล ซึ่งจะช่วยลดโอกาสที่จะได้ภาพไม่คมชัด กล้องถ่ายภาพดิจิตอลส่วนมากใช้แบตเตอรี่ที่มีรูปแบบเฉพาะของแต่ละยี่ห้อ มากกว่าที่จะเป็นแบตเตอรี่มาตรฐานขนาด AA วันใดวันหนึ่ง แบตเตอรี่ที่มากับกล้องถ่ายภาพดิจิตอลของคุณอาจไม่ทำงาน หรือสูญหาย ในกรณีดังกล่าวคุณจำเป็นต้องมีแบตเตอรี่ก้อนใหม่แทนที่ของเดิม ตรวจสอบหาแหล่งที่คุณสามารถหาซื้อแบตเตอรี่สำรองได้ และพยายามชาร์จแบตเตอรี่สำรองไว้ เพื่อให้พร้อมใช้งานหากจำเป็น ในขณะที่กล้องถ่ายภาพของคุณอาจมาพร้อมกับการ์ดหน่วยความจำอยู่แล้ว คุณควรจะรู้ว่าการ์ดหน่วยความจำที่คุณใช้เป็นรูปแบบใด เผื่อในกรณีคุณต้องการที่จะซื้อเพิ่มเพื่อไว้สำรองในกรณีฉุกเฉิน โดยการ์ดหน่วยความจำแบบ “SD” หรือ Secure Digital cards เป็นรูปแบบการ์ดหน่วยความจำที่ได้รับความนิยมสำหรับกล้องถ่ายภาพดิจิตอลสำหรับการใช้งานทั่วไป แต่การ์ดหน่วยความจำแบบ “SDHC” และ “SDXC” อาจไม่สามารถใช้งานได้กับช่องเสียบการ์ดหน่วยความจำแบบ SD ของกล้องถ่ายภาพดิจิตอลรุ่นเก่า โดยการ์ดหน่วยความจำแบบ SD อาจมีขนาดมาตรฐาน มินิ หรือไมโคร แล้วแต่กล้องถ่ายภาพแต่ละรุ่น นอกจากนี้ ยังมีการ์ดหน่วยความจำแบบ “CF” หรือ Compact Flash drives ส่วนมากจะใช้กับกล้องถ่ายภาพ DSLR รุ่นไฮ เอ็นด์   หากคุณจำเป็นต้องซื้อการ์ดหน่วยความจำ ให้พิจารณาว่าคุณมีความจำเป็นต้องบันทึกไฟล์ภาพเป็นจำนวนมากแค่ไหน  This online calculator จะแสดงให้คุณเห็นว่าจำนวนภาพมากน้อยเท่าไหร่ที่สามารถถูกบันทึกได้ตามจำนวนเมกะพิกเซลของกล้องถ่ายภาพดิจิตอล โดยทั่วไป ผู้ใช้กล้องถ่ายภาพดิจิตอลต้องการมีกล้องถ่ายภาพที่สามารถเก็บภาพได้ประมาณ 400 ภาพ แต่จำไว้ว่า ภาพถ่ายวิดีโอกินพื้นที่มากกว่าภาพถ่ายธรรมดามาก หากคุณไม่มีตัวอ่านการ์ดหน่วยความจำตรงตามรุ่นของการ์ดที่ใช้ หรือบนคอมพิวเตอร์ไม่มีช่องเสียบการ์ดหน่วยความจำที่ตรงกับการ์ดหน่วยความจำที่คุณใช้ คุณไม่จำเป็นต้องซื้อตัวอ่านการ์ดหน่วยความจำ เนื่องจากกล้องถ่ายภาพดิจิตอลส่วนมากจะมีสาย USB หรือวิธีอื่นในการย้ายไฟล์ภาพถ่ายจากกล้องดิจิตอล ไปยังคอมพิวเตอร์ ด้วยวิธีการเชื่อมต่อเข้ากับอุปกรณ์
พิจารณากล้องดิจิตอลที่ไม่ซับซ้อน และราคาถูก ที่เรียกว่า กล้องดิจิตอล แบบ Point & Shoot. พิจารณากล้องถ่ายภาพดิจิตอล แบบ SLR เพื่อการควบคุมที่มากกว่า. อย่าคิดว่ากล้องถ่ายภาพที่มีราคาแพง หรือชื่อยี่ห้อที่เป็นที่นิยม หมายถึงคุณภาพที่ดี. เลือกกล้องถ่ายภาพที่เหมาะสมกับรูปแบบการเดินทางของคุณ. เลือกกล้องถ่ายภาพที่คุณสามารถถือได้อย่างถนัดมือ. คำนวณราคาอุปกรณ์เสริม. อย่าตัดสินใจด้วยจำนวนเมกะพิกเซล. พิจารณาความต้องการในด้านความเร็ว. ประเมินความสามารถในการซูม. พิจารณาประเภทของแบตเตอรี่. รู้จักรูปแบบของการ์ดหน่วยความจำ.
https://www.wikihow.com/Buy-a-Digital-Camera https://www.wikihow.com/Buy-a-Digital-Camera
Choosing a Basic Form Evaluating Technical Specifications